Arthur Travers Harris

Arthur Travers Harris (1892–1984) var en britisk flyvåpenoffiser som var sjef for RAF Bomber Command i den siste delen av andre verdenskrig. 

 Liv og virke 
 Bakgrunn 
Harris ble født i England, men familien flyttet til Rhodesia da han var en liten gutt. Det var her han vokste opp.

 Første verdenskrig 
Etter utbruddet av første verdenskrig sluttet han seg til 1st Rhodesian Regiment og tjenestegjorde med det i Sør-Afrika og Tysk Sørvest-Afrika (dagens Namibia). I 1915 vendte han tilbake til England og sluttet seg til Royal Flying Corps.

 Mellomkrigstiden 
Etter første verdenskrigs slutt ble han overflyttet til det nye Royal Air Force. I RAF tjenestegjorde han i mange forskjellige stillinger rundt om i det britiske imperiet (India, Irak) og i Iran). I disse stillingene bidro Harris stort til utviklingen av terrorbombing. Han skal ha uttalt at «the only thing the Arab understands is the heavy hand» («det eneste araberen forstår er knyttneven»).Corum, James S. and Wray R. Johnson. "Airpower in Small Wars: Fighting Insurgents and Terrorists (Modern War Studies), p. 65." Lawrence KS: University Press of Kansas, 2003. 11 July 2009.

 Andre verdenskrig 
I 1942 drev Sovjetunionen omtrent hele den allierte krigføringen på bakken. Behovet for å markere Storbritannias innsats i «den andre fronten» (engelsk: the second front) mot Tyskland, bidro sterkt til at det britiske kabinettet åpnet opp for områdebombing av landet. Etter kabinettet hadde vedtatt å satse på bombing av Tyskland ble Harris utnevnt til sjef over RAF Bomber Command, strategien med bombing var altså tatt i bruk før han tok over stillingen.Overy 1995, s. 101–103,  112–113

 Etterkrigstiden 
Harris ble i 1946 forfremmet til Marshal of the Royal Air Force, den høyeste grad i RAF. Fra han ble utnevnt til kommandørridder av Order of the Bath i 1942 førte han tiltaleformen sir foran sitt navn. Han ble forfremmet til storkorsridder i 1945. I 1953 ble Harris utnevnt til baronett, en arvelig adelstittel..London Gazette, nr. 39777, 13. februar 1953, s. 906. Britiske myndigheter satte opp en statue av ham i 1992.«Bomber Command: Still fighting», BBC News, 12. februar 2010. Dette ble møtt med forferdelse, både i utlandet og i Storbritannia. Statuen ble tilgriset av demonstranter, og meningene om den har vært sterke, både mot og for, frem til i dag (2020).

 Referanser 

 Kilder 
 Overy, Richard, (1995), Why the Allies Won, London 1995, ISBN 0-224-04172-X

 Eksterne lenker 
 spartacus.schoolnet.co.uk 
 mindef.gov.sg Air Marshall Sir Arthur Harris, fra Singapores forsvarsdepartement

Kategori:Personer fra Cheltenham
Kategori:Briter fra andre verdenskrig
Kategori:Britiske generaler
Kategori:Royal Flying Corps
Kategori:Offiserer i Royal Air Force
Kategori:Britiske baronetter og baronettesser
Kategori:Order of the Bath
Kategori:Briter fra første verdenskrig